Un angajat ISU, aflat la cumpărături în Neamț, a salvat viața unui client. "Nu credem că a fost noroc, ci doar destinul unui salvator"
Un angajat ISU, aflat la cumpărături într-un magazin din Neamț, s-a transformat din client în salvator pentru un bătrân care suferise un stop cardio-respirator. Bărbatul de 83 de ani, prăbușit printre rafturi, a fost resuscitat de Dorin, chiar sub ochii vânzătoarei. "Nu credem că a fost noroc, ci doar destinul unui salvator", au transmis, miercuri, reprezentanții MAI.